बोपन्ना-कुरैशी क्वार्टर फाइनल में, सायना-एलेना की हार  
बोपन्ना-कुरैशी ने प्री-क्वार्टर फाइनल में ऑस्ट्रेलिया के पॉल हेनले और ब्राजील के ब्रूनो सोआरेस की जोड़ी को 6-4, 7-6 (6) से हराया।
भारत के रोहन बोपन्ना और उनके पाकिस्तानी जोड़ीदार अहसाम उल हक कुरैशी की जोड़ी रोजर्स कप टेनिस टूर्नामेंट के पुरुषों के युगल वर्ग के क्वार्टर फाइनल में पहुंच गई है लेकिन भारत की सानिया मिर्जा और उनकी रूसी जोड़ीदार एलेना वेस्नीना को हार का सामना करना पड़ा है।  बोपन्ना-कुरैशी ने प्री-क्वार्टर फाइनल में आस्ट्रेलिया के पॉल हेनले और ब्राजील के ब्रूनो सोआरेस की जोड़ी को 6-4, 7-6 (6) से हराया। दूसरी ओर, सानिया और एलेना को पहले दौर में ही हार मिली। सायना-एलेना को इटली की सारा इरानी और रोबर्टा विन्सी की जोड़ी ने 6-2, 0-6, 7-10 से हराया।  सायना इस टूर्नामेंट के एकल मुकाबलों को मुख्य दौर में जगह नहीं बना सकी थीं। वह क्वालीफाईंग टूर्नामेंट में अंतिम दौर में हार गई थीं।